ਅਖਨੂਰ
ਅਖਨੂਰ ਭਾਰਤੀ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਜੰਮੂ ਅਤੇ ਕਸ਼ਮੀਰ ਦੇ ਜੰਮੂ ਜ਼ਿਲ੍ਹਾ ਵਿੱਚ ਜੰਮੂ ਦੇ ਨੇੜੇ ਇੱਕ ਸ਼ਹਿਰ ਅਤੇ ਮਿਉਂਸਪਲ ਕਮੇਟੀ ਹੈ। ਇਹ ਜੰਮੂ ਸ਼ਹਿਰ ਤੋਂ ਕਿਲੋਮੀਟਰ 28 ਦੂਰੀ ਤੇ ਹੈ। ਅਖਨੂਰ ਪਾਕਿਸਤਾਨੀ ਪੰਜਾਬ ਵਿਚ ਦਾਖਲ ਹੋਣ ਤੋਂ ਠੀਕ ਪਹਿਲਾਂ ਚਨਾਬ ਦਰਿਆ ਦੇ ਕੰਢੇ 'ਤੇ ਵਸਿਆ ਹੈ। ਇਸ ਦੀ ਸਰਹੱਦੀ ਸਥਿਤੀ ਇਸ ਨੂੰ ਰਣਨੀਤਕ ਮਹੱਤਵ ਦਿੰਦੀ ਹੈ। ਅਖਨੂਰ ਖੇਤਰ ਨੂੰ ਤਿੰਨ ਪ੍ਰਸ਼ਾਸਕੀ ਉਪ-ਡਿਵੀਜ਼ਨਾਂ - ਅਖਨੂਰ, ਚੌਂਕੀ ਚੌਰਾ ਅਤੇ ਖੌੜ ਵਿੱਚ ਵੰਡਿਆ ਗਿਆ ਹੈ; ਸੱਤ ਤਹਿਸੀਲਾਂ - ਅਖਨੂਰ ਖਾਸ, ਚੌਂਕੀ ਚੌਰਾ, ਮਾਈਰਾ ਮੰਡੀਆਂ, ਜੌੜੀਆਂ, ਖਰਾਹ ਬੱਲੀ, ਖੌੜ ਅਤੇ ਪਰਗਵਾਲ।